
La Sfânta Mânăstire Frăsinei are o părticică de oseminte - Sfinte moaşte pe Sfânta 
masă. La 26 iulie se scot sfintele moaşte să le sărute toți. Se citeşte Acatistul şi se 
face colivă de pomenire. Este considerată sfânta ce „tămăduieşte orbirea - întune- 
carea sufletească”. Astfel, cei ce au trebuinţă în acest sens îi fac Acatistul mai des 
şi cer atingerea de sfintele moaşte. 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Și 


S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Credinţa, nădejdea și dragostea de la părinţii tăi moștenind, lui Hristos te-ai încre- 
dinţat cu jertfă minunată, avându-te şi noi în cinstire, ca pe o bună mijlocitoare: 
Bucură-te, Sfântă muceniță Parascheva, de sufleteasca orbire tămăduitoare! 


Icosul 1 

Înţeleaptă Parascheva, nu te-au atras amăgirile lumii, că prin dreapta credință pri- 
mită de la părinți ai alergat sus pe urmele lui Hristos. 

Bucură-te, rodul bunei credinţe părintești; 

Bucură-te, că prin rugăciunea lor te-ai născut; 

Bucură-te, alegerea învățăturii Sfintei Scripturi; 

Bucură-te, lumină între păgâni; 

Bucură-te, vădirea minciunii idolești; 

Bucură-te, tinereţe înţeleaptă; 

Bucură-te, neînfricată de răi stăpânitori; 

Bucură-te, că toate la săraci ai dat; 

Bucură-te, că tainicul chip călugăresc ai ales; 

Bucură-te, că și mai mult, mucenicia ai râvnit; 

Bucură-te, stea din zorii creștini; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 2-lea 
A crezut împăratul roman Antonin că te poate înșela, neștiind darul lui Hristos ce 
era în tine, care cântai: Aliluia! 


Icosul al 2-lea 

Cu răbdarea chinurilor ai surpat trufia idolilor şi pâra viclenilor, făcându-te făclia 
nestinsă a creştinilor. 

Bucură-te, că în chinuri ai fost îndelung răbdătoare; 

Bucură-te, că ai fost mai tare ca fierul ce te tăia; 

Bucură-te, că focul nu te-a ars, ci te-a încununat; 

Bucură-te, că roua de sus te-a răcorit; 

Bucură-te, că ochii multora la dreapta credinţă ai deschis; 

Bucură-te, rugăciunea ce uşurează durerile; 

Bucură-te, că mai presus de trup te-ai arătat; 

Bucură-te, că puterea de duh ai câștigat; 

Bucură-te, că lumina lui Hristos ai aprins; 

Bucură-te, Apa vie a cuvântării creştine; 

Bucură-te, că pe apostoli i-ai urmat; 

Bucură-te, Sfântă muceniţă Parascheva, de sufleteasca orbire tămăduitoare! 


Condacul al 3-lea 
Neînfricată, pe umerii tăi slabi femeiești, crucea grea a lui Hristos ai luat, şi în sla- 
va Lui ai intrat, cântând: Aliluia! 


Icosul al 3-lea 

Au crezut păgâni că vor frânge trupul tău firav, dar s-au lovit de o „tărie” necu- 
noscută de ei. 

Bucură-te, că chinurile nu ţi-au împuţinat credința; 

Bucură-te, că puterea de taină a crucii te-a ținut; 

Bucură-te, că te-ai făcut sabie împotriva păgânilor; 

Bucură-te, că din cazanul clocotitor neatinsă ai ieşit; 

Bucură-te, că păgânii mult s-au minunat; 

Bucură-te, că mulți în Hristos au crezut; 

Bucură-te, că propovăduire creştină te-ai făcut; 

Bucură-te, că învăţătura cerească ai primit; 

Bucură-te, că din roabă stăpână ai ajuns; 

Bucură-te, că din moarte mai presus de ea te-ai ridicat; 

Bucură-te, glas de trâmbiţă al naşterii creştine; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 4-lea 
Neprihănirea trupului şi curăţenia sufletului tău piatra lui Hristos şi diamantul 
Sfântului Duh te-au făcut, ca un înger pământesc, ce cântă: Aliluia! 


Icosul al 4-lea 

În căldarea cu smoală și ulei clocotit aruncată de prigonitorii păgâni ai rămas nevă- 
tămată şi chiar mai întărită. 

Bucură-te, că pe Hristos cu multă râvnă L-ai vesut,; 

Bucură-te, că prin cele peste fire L-ai dovedit; 

Bucură-te, că însuşi Antonin împăratul s-a uimit; 

Bucură-te, că din călău ocrotitor s-a făcut; 

Bucură-te, că mulţi atunci au crezut; 

Bucură-te, că suferințele mucenicești rod au dat; 

Bucură-te, că ochii orbiţi 1-ai deschis; 

Bucură-te, că te-ai făcut de orbire tămăduitoare; 

Bucură-te, şi de ochii trupeşti de asemenea; 

Bucură-te, că mucenicia la mare cinste ai înălțat; 

Bucură-te, că ai arătat că jertfa crucii este viaţă; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 5-lea 
Nu în zadar ţi-au fost nevoinţele monahiceșşti, că te-au întărit în cele mucenicești, 
prin care te-ai făcut mir duhovnicesc în cântarea de: Aliluia! 


Icosul al 5-lea 

Ieşită şi mai întărită din cuptorul chinurilor muceniceşti, cu râvnă apostolească în 
lume te-ai avântat, ca pe mult doritul Hristos tuturor Să-L vesteşti. 

Bucură-te, chip vrednic al monahilor; 

Bucură-te, virtute mucenicească întreagă; 

Bucură-te, apostolie neobosită a lui Hristos; 

Bucură-te, propovăduire evanghelică; 

Bucură-te, vrednicie deplină creştină; 

Bucură-te, turn prea înalt al Bisericii; 

Bucură-te, clopot cu glas de sus; 

Bucură-te, toaca chemărilor sfinte; 

Bucură-te, veghea cerească din veacul întâi; 

Bucură-te, cea împreună cu Sfinții părinți; 

Bucură-te, chip zugrăvit în veşnicie; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 6-lea 
O, chip minunat din primul veac creștin, cu mulți alți Sfinţi iubitori de Hristos și tu 


A 


te-ai făcut o „piatră” în temelia nezdruncinată a Bisericii Lui, cântând: Aliluia! 


Icosul al 6-lea 

Îndurările suferințelor muceniceşti s-au făcut o curată ploaie peste „seceta păgână”, 
şi aşa sămânţa creştină din plin a început să crească. 

Bucură-te, chip ales din ceata cuvioşilor; 

Bucură-te, chip împodobit din ceata mucenicilor; 

Bucură-te, lumina de duh din ceata apostolilor; 

Bucură-te, cunună a răbdării; 

Bucură-te, putere neclintită a credinţei; 

Bucură-te, jertfă de cruce înviată; 

Bucură-te, trecere peste hotarele firii; 

Bucură-te, de acum şi mijlocitoarea noastră; 

Bucură-te, de acum şi nădăjduirea noastră; 

Bucură-te, liman şi scăpare; 

Bucură-te, muceniță vrednică de cinstire; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 7-lea 
Roagă-te și pentru noi, sfântă muceniță, să dobândim har şi iertare de păcate, ca să 
te pomenim şi noi ca pe o ajutătoare „de aproape”, în cântarea de: Aliluia! 


Icosul al 7-lea 

Mulţi se mirau de taina mucenicească a creştinilor, şi prin tine, Sfântă Parascheva, 
mulți de aceasta s-au încredinţat. 

Bucură-te, icoană mucenicească; 

Bucură-te, chip creştinesc; 

Bucură-te, cu Sfinții părinți împreună; 

Bucură-te, cea de Duhul Sfânt înveșmântată; 

Bucură-te, ochi duhovnicesc; 

Bucură-te, că a1 rămas tămăduitoare de orbire; 

Bucură-te, că noi, orbi de păcate, la tine alergăm; 

Bucură-te, că ne dai luminarea lui Hristos; 

Bucură-te, că te avem ca pe o sfântă maică; 

Bucură-te, că venim la tine ca nişte fii; 

Bucură-te, că nădăjduim la tine cu îndrăznire; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 8-lea 
Vas firav femeiesc, te-ai făcut potir de diamant sângelui mucenicesc și totodată 
potirul Bisericii lui Hristos, în cântarea de: Aliluia! 


Icosul al 8-lea 

Dansurile și petrecerile păgânești le-ai înlocuit cu slujirea cea sfântă creștină, alun- 
gând demonii idoleşti. 

Bucură-te, trecerea peste „prăpastia veche”; 

Bucură-te, ieşirea din babilonul diavolesc; 

Bucură-te, risipirea fumului idolesc; 

Bucură-te, surparea altarelor păgâne; 

Bucură-te, ridicarea altarului lui Hristos; 

Bucură-te, tămâia crucii Învierii; 

Bucură-te, băutura cea vie creștină; 

Bucură-te, prescură de nouă jertfă prea curată; 

Bucură-te, dar de Liturghie duhovnicească; 

Bucură-te, cântarea noului Ierusalim creștin; 

Bucură-te, lauda noului Rai; 

Bucură-te, Sfântă muceniţă Parascheva, de sufleteasca orbire tămăduitoare! 


Condacul al 9-lea 
Tu, fecioară muceniță, care ai biruit toate patimile lumești, ajută-ne şi pe noi cei 
pătimași să ieşim din focul lor de moarte, să putem cânta: Aliluia! 


Icosul al 9-lea 

Ți s-a tăiat capul pământesc de către muncitorii păgâni, dar ai rămas glasul neoprit 
al vestirii lui Hristos, ce şi nouă ne răsună. 

Bucură-te, că ne inveţi alegerea cea bună; 

Bucură-te, că ne chemi la cele sfinte; 

Bucură-te, că ai rămas făclia propovăduirii; 

Bucură-te, că şi acum ne luminezi în Hristos; 

Bucură-te, că şi acum eşti mărturia Lui; 

Bucură-te, că şi pe noi la Biserica Lui ne aduni; 

Bucură-te, maică duhovnicească între maicile sfinte; 

Bucură-te, fecioară între fecioare; 

Bucură-te, că şi noi prin tine ne curățim; 

Bucură-te, că prin tine şi noi ne spălăm de păcate; 

Bucură-te, vistieria tuturor darurilor de sus; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 10-lea 
Cetățile în care pe Hristos ai propovăduit se mirau de râvna ta nespusă, pe care ne- 
o dă şi nouă, ca şi noi să te urmăm, cântând: Aliluia! 


Icosul al 10-lea 

Al câştigat pe mulți pierduţi ca pe nişte oi dintre spini, şi așa şi pe noi ne scoate 
dintre spinii grelelor păcate, ca să ne duci iarăşi la Blândul Păstor. 

Bucură-te, umeri firavi, dar cu multă putere; 

Bucură-te, braţe slabe, ce pot ţine crucea creștină; 

Bucură-te, inimă în care încape Duhul necuprins; 

Bucură-te, trup muritor, dar plin de harul nemuririi; 

Bucură-te, ieșită din lume, dar nedespărțită de cei credincioşi; 

Bucură-te, ce ai suferit moarte, dar eşti vie în Raiul lui Hristos; 

Bucură-te, cea împreună cu toţi Sfinții; 

Bucură-te, asemenea cu Sfinţi părinţi; 

Bucură-te, cea pomenită în veci; 

Bucură-te, şi maica noastră cea neuitată; 

Bucură-te, şi de noi cinstită; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 11-lea 
Grădină de Rai, izvor de apă limpede, frumuseţe a Duhului, a virtuților cunună în- 
florită, eşti Sfântă Parascheva, cântând şi noi cu tine: Aliluia! 


Icosul al 11-lea 

Purpura jertfei mucenicești ţi s-a făcut strălucitoarea haină de Cer, în care de acum 
eşti, dimpreună cu toţi Sfinții. 

Bucură-te, că drumul greu al lumii ai sfârşit; 

Bucură-te, că ai ajuns la hman; 

Bucură-te, că odihna ai câştigat; 

Bucură-te, că după osteneli pacea ai găsit; 

Bucură-te, a monahilor cinstire; 

Bucură-te, a tuturor laudă; 

Bucură-te, că nu te-ai depărtat de noi; 

Bucură-te, că ştii suferinţa lumii; 

Bucură-te, că de sus mereu ne ajuţi; 

Bucură-te, că ești aceeaşi iubitoare maică; 

Bucură-te, că în toate necazurile ne mângâi; 

Bucură-te, Sfântă muceniță Parascheva, de sufleteasca orbire tămăduitoare! 


Condacul al 12-lea 
Vas de lut ars în focul muceniciei, te-ai făcut vas sfințit al lui Hristos, care doar al 
Lui rămâne, în neîncetata cântare: Aliluia! 


Icosul al 12-lea 

Şi de la noi, cei vindecaţi de orbirea şi secătuirea sufletescă şi trupească, primește 
cuvenita cinstire, că genunchii plecăm la Sfintele tale moaşte, care ne sunt o co- 
moară de mare preţ. 

Bucură-te, că urmele tale au rămas; 

Bucură-te, că şi aici, la Frăsinei, ai ajuns; 

Bucură-te, că ne-ai dăruit părticica Sfintelor tale moaște; 

Bucură-te, că şi în Athosul românesc locuiești; 

Bucură-te, că deşi femeile nu au voie, tu eşti primită; 

Bucură-te, că eşti cu Maica Domnului impreună; 

Bucură-te, cea din ceata Fecioarelor prea curate; 

Bucură-te, chip de Rai împlinit; 

Bucură-te, al fericirilor evanghelice, chip; 

Bucură-te, şi bucuria noastră; 

Bucură-te, şi veselia nădejdii noastre; 

Bucură-te, Sfântă muceniță Parascheva, de sufleteasca orbire tămăduitoare! 
Condacul al 13-lea (de trei ori) 

Chip al monahilor, al mucenicilor și al credinţei implinite a lui Hristos fiind, Sfântă 
Parascheva, te avem cu adevărat şi nădejdea mântuirii noastre, cântând: Aliluia! 


Se citesc apoi din nou: 


Icosul 1 

Înţeleaptă Parascheva, nu te-au atras amăgirile lumii, că prin dreapta credință pri- 
mită de la părinți ai alergat sus pe urmele lui Hristos. 

Bucură-te, rodul bunei credinţe părintești; 

Bucură-te, că prin rugăciunea lor te-ai născut; 

Bucură-te, alegerea învățăturii Sfintei Scripturi; 

Bucură-te, lumină între păgâni; 

Bucură-te, vădirea minciunii idolești; 

Bucură-te, tinereţe înţeleaptă; 

Bucură-te, neînfricată de răi stăpânitori; 

Bucură-te, că toate la săraci ai dat; 

Bucură-te, că tainicul chip călugăresc ai ales; 

Bucură-te, că și mai mult, mucenicia ai râvnit; 

Bucură-te, stea din zorii creștini; 

Bucură-te, Sfântă muceniță Parascheva, de sufleteasca orbire tămăduitoare! 


Condacul 1 

Credinţa, nădejdea şi dragostea de la părinții tăi moştenind, lui Hristos te-ai încre- 
dințat cu jertfă minunată, avându-te şi noi în cinstire, ca pe o bună mijlocitoare: 
Bucură-te, Sfântă muceniță Parascheva, de sufleteasca orbire tămăduitoare! 


(Extras din cartea: leromonah Ghelasie Gheorghe - Imnografie II - Acatistier 
ediţie îngrijită şi adăugită de Ierom. Ghelasie şi Ierom. Valerian - Editura 
Platytera, Colecţia Isihasm) 


2 5 e 


Această sfântă muceniţă s-a născut la Roma din părinţi creştini, fiind crescută de 
mică întru toată rânduiala credinţei în Hristos. 

Sfânta Paraschevi s-a ostenit pururea cu bucurie mare şi cu râvnă să împlinească 
toate poruncile lui Dumnezeu. Crezând cu tărie şi ducându-şi viaţa conform cre- 
dinţei, Sfânta Paraschevi i-a îndrumat şi pe alţii la calea mântuirii sufletului şi a 
vieţii duhovniceşti. 


După ce părinţii ei au murit, fuca Paraschevi a împărțit toată moştenirea ei săra- 
cilor şi s-a tuns întru îngerescul chip. Ca monabhie ea a predicat credinţa creştină cu 
o râvnă încă şi mai arzătoare, neascunzând-o şi neascunzându-se de nimeni, cu toa- 
te că în acele timpuri stăpânirea romană dezlănţuise deja persecuțiile cele sânge- 
roase împotriva creştinilor. 


Astfel, comunitatea evreiască, a celor plini de toată răutatea, au denunţat-o pe 
Sfânta Paraschevi pentru vina de a predica credinţa interzisă, drept pentru care 
sfânta a fost adusă la judecată înaintea împăratului Antonin. 


Toate linguşirile împăratului nu au putut să zdruncine credinţa roabei lui Dumne- 
zeu. Ei au torturat-o apoi cu foc, aşezându-i pe cap un coif încins la roşu. Dar 
Domnul a izbăvit-o tainic de la aceste chinuri şi eliberată fiind muceniţa a părăsit 
Roma. 


Ea a călătorit din cetate în cetate, întorcându-i pe păgâni la credinţa cea adevărată. 
Ea a mai stat la judecată înaintea stăpânitorilor şi judecătorilor în încă două cetăți 
şi a fost torturată sălbatic pentru credinţa în Stăpânul Hristos, chinuri în timpul că- 
rora ea a lucrat multe minuni şi din care, cu puterea lui Dumnezeu, s-a vindecat re- 
pede şi minunat. 


Ca întotdeauna păgânii atribuiau minunile ei vrăjitoriei, iar faptul că se însănătoşea 
minunat din torturi, necuraţilor lor zei. 


Sfânta muceniţă Paraschevi i-a zis odată cezarului care o tortura: 


La sfârşit, un oarecare cezar pe nume Tarasie i-a tăiat capul cu sabia. Astfel această 
slăvită muceniţă şi-a încheiat alergarea acestei vieți pline de roadele bogate ale 
luptelor duhovniceşti. 


Sfintele ei moaşte au fost mutate la Constantinopol. Ea a luat cu cinste mucenicia 
pentru Hristos în veacul al doilea. 

